

ที่ มท 0810.7/ว  กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 กรกฎาคม 2562

เรื่อง การคัดเลือกองค์กรปกครองส่วนท้องถิ่นที่มีผลการปฏิบัติงานดีเด่นประจำปี พ.ศ. 2562

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.7/ว 3258 ลงวันที่ 11 ตุลาคม 2561

สิ่งที่ส่งมาด้วย แนวทางการดำเนินการของจังหวัดในการคัดเลือกองค์กรปกครองส่วนท้องถิ่น ที่มีผลการปฏิบัติงานดีเด่น จำนวน 1 ชุด

 ตามที่กรมส่งเสริมการปกครองท้องถิ่นได้ดำเนินการมอบรางวัลองค์กรปกครองส่วนท้องถิ่นที่มีผลการปฏิบัติงานดีเด่นประจำปี พ.ศ. 2561 เพื่อเป็นการสร้างขวัญกำลังใจในการดำเนินงานขององค์กรปกครองส่วนท้องถิ่นให้สามารถพัฒนาต่อไปได้อย่างยั่งยืน นั้น

 ในการนี้ กรมส่งเสริมการปกครองท้องถิ่นมีนโยบายที่จะคัดเลือกองค์กรปกครองส่วนท้องถิ่นที่มีผลการปฏิบัติงานดีเด่นในด้านต่าง ๆ เพื่อพิจารณามอบโล่รางวัลหรือเกียรติบัตรให้แก่องค์กรปกครอง ส่วนท้องถิ่นที่มีผลการปฏิบัติงานดีเด่นประจำปี พ.ศ. 2562 จำนวน 11 ด้าน ประกอบด้วย ด้านการศึกษา ด้านสาธารณสุข ด้านสิ่งแวดล้อม ด้านการบริหารจัดการสิ่งปฏิกูลมูลฝอย ด้านส่งเสริมศาสนา ศิลปะ วัฒนธรรมและภูมิปัญญาท้องถิ่น ด้านส่งเสริมการท่องเที่ยว ด้านการป้องกันและบรรเทาสาธารณภัย ด้านส่งเสริมการสร้างอาชีพ ด้านนวัตกรรมการบริหารจัดการและการให้บริการประชาชน ด้านการพัฒนาและส่งเสริมคุณภาพชีวิตผู้สูงอายุ และด้านส่งเสริมโครงการตลาดประชารัฐท้องถิ่นสุขใจ จึงขอความร่วมมือจังหวัดดำเนินการ ดังนี้

 1. ดำเนินการแต่งตั้งคณะกรรมการคัดเลือกองค์กรปกครองส่วนท้องถิ่นที่มีผลการปฏิบัติงานดีเด่นระดับจังหวัด ตามแนวทางที่ส่งมาพร้อมนี้ เพื่อเตรียมการคัดเลือกองค์กรปกครองส่วนท้องถิ่นที่สมควรได้รับรางวัลในด้านนั้น ๆ

 2. ประชาสัมพันธ์เชิญชวนองค์กรปกครองส่วนท้องถิ่นในพื้นที่เข้าร่วมสมัครเข้ารับการคัดเลือก

 3. เตรียมความพร้อมการดำเนินการตามแนวทางการคัดเลือกเบื้องต้น

ทั้งนี้ กรมส่งเสริมการปกครองท้องถิ่นจะแจ้งรายละเอียดเพิ่มเติมให้ทราบในภายหลัง

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการบริหารกิจการบ้านเมืองที่ดีท้องถิ่น

โทร. 0-2241-9000 ต่อ 2312,2322 โทรสาร ๐-2241-6956

ผู้ประสานงาน 1. นายสุริยะ หินเมืองเก่า 081-9024375

 2. นายโพธิรัตน รัตนพันธ์ 085-6611731

“องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ ๗๐

ได้อย่างทั่วถึง เพื่อให้ประชาชนมีคุณภาพชีวิตที่ดี ภายในปี ๒๕๖๕”